מרטין שטרנצל

מרטין שטרנצל (נולד ב-16 ביוני 1980) הוא כדורגלן עבר אוסטרי, ששיחק כמגנה של קבוצת הבונדסליגה בורוסיה מנשנגלדבך.

קריירת מועדונים

כנער שטרנצל שיחק במועדון המקומי SV גיסינג. בשנת 1997, עבר למחלקת הנוער של המועדון הגרמני מינכן 1860. על אף שנרכש עבור קבוצת הנוער של המועדון הבווארי, שטרנצל ערך את הופעת הבכורה שלו במדי הקבוצה הבכירה כבר באותה העונה. בעקבות ירידתה של מינכן 1860 לבונדסליגה השנייה ב-2004, שטרנצל עבר לשטוטגרט. במרץ 2006, שטרנצל עזב את גרמניה, לאחר שחתם בקבוצת ספרטק מוסקבה הרוסית. ב-30 בדצמבר 2010, שטרנצל חתם על חוזה לשנתיים וחצי במדי בורוסיה מנשנגלדבך. בעת חתימתו, הקבוצה הייתה במקום האחרון בבונדסליגה ועל סף ירידת ליגה, לאחר שהשתלב בחוליית ההגנה של המועדון, הצליח לסייע לקבוצתו החדשה להינצל מירידה בסיומה של העונה.

קריירה בינלאומית

שטרנצל ערך את הופעת הבכורה שלו עבור הנבחרת האוסטרית במרץ 2000, במהלך משחק ידידות מול שוודיה. הוא נכלל בסגל הנבחרת האוסטרית ליורו 2008.

קישורים חיצוניים 

מגני כדורגל אוסטרים
כדורגלני מינכן 1860
כדורגלני שטוטגרט
כדורגלני ספרטק מוסקבה
כדורגלני בורוסיה מנשנגלדבך
כדורגלני נבחרת אוסטריה
כדורגלנים אוסטרים
כדורגלני יורו 2008
אוסטרים שנולדו ב-1980